Diari Oficial de la Generalitat Valenciana


Sumari del DOGV 9187, del 04-10-2021 (2021/9836)

Extracte de la Resolució de 15 de setembre de 2021, de la Universitat Miguel Hernández d'Elx, per la qual es convoca el programa «Beques Santander Idiomes - Valencia» per a l'any 2021 (codi de subvenció: 75-047-7-0755-3289).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9836


Data del document
:   15-09-2021

Organisme emissor
:   Universitat Miguel Hernández d'Elx

Tipus de document
:   Extracte

Extracte de la Resolució de 15 de setembre de 2021, de la Universitat Miguel Hernández d'Elx, per la qual es convoca el programa «Beques Santander Idiomes - Valencia» per a l'any 2021 (codi de subvenció: 75-905-4-3294-7972). [2021/9836]  
BDNS (identif.): 585658.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans)  
  
Primer. Beneficiaris  
La convocatòria del Banco Santander està destinada a estudiantat de grau matriculat en ensenyaments oficials de la Universitat Miguel Hernández d'Elx que complisquen els requisits següents:  
1. Ser nacional o resident permanent en algun estat membre de la UE o de tercers països, i en aquest cas han d'acreditar que estan en possessió d'un permís vàlid per a residir a Espanya durant el període de realització del curs o ser considerats com a refugiats o apàtrides.  
  
2. Ser estudiant de grau de la UMH durant el curs acadèmic de la sol·licitud i el gaudi de la beca.  
3. Tindre un nivell de valencià igual o superior al B1.  
4. Estar inscrit en el programa gratuït de valencià LLUMH en el curs acadèmic de la sol·licitud o haver superat el curs LLUMH en el curs anterior a aquesta.  
  
Segon. Objecte  
La present convocatòria de «Beques Santander Idiomes» de la Universitat Miguel Hernández d'Elx, pretén posar a la disposició dels estudiants les eines necessàries per a ajudar-los a comptar amb perfils i competències que s'adapten a les necessitats actuals del mercat laboral. Amb aquestes beques de formació l'estudiantat podrà obtindre un bon domini de la llengua valenciana, no sols de manera general, sinó també específica, la qual cosa és una condició fonamental per a l'ocupabilitat.  
  
  
Tercer. Bases reguladores  
https://boumh.umh.es/files/2021/09/RR\_04017\_2021.pdf  
  
Quarta. Quantia  
Vint beques de 182 euros cadascuna, per a realitzar algun dels dos cursos de valencià especialitzat, repartides de la manera següent  
Modalitat A.1): deu beques per al curs de valencià per a la salut.  
Modalitat A.2): deu beques per al curs de valencià per a l'administració.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació en el DOGV, i la finalització serà al cap de quinze dies hàbils a comptar a partir de l'endemà de la data de publicació.  
  
  
Sisé. Altres dades  
En el supòsit de quedar vacant alguna beca d'alguna modalitat, passaria a incrementar el nombre de beques de la modalitat de major demanda.  
En cas d'haver-hi més recursos disponibles, es pot incrementar el nombre d'ajudes a per concedir segons l'ordre establit en la llista d'espera.  
En cas de sobrar recursos, aquests es poden destinar a incrementar el nombre de les ajudes corresponents a la convocatòria de «Beques Santander Idiomes - Anglés».  
  
Elx, 15 de setembre de 2021.- El rector: Juan José Ruiz Martínez.